Μαρίκα Νέζερ

Η Μαρίκα Νέζερ (Κωνσταντινούπολη, 1906 - Αθήνα, 18 Ιουλίου 1989) ήταν Ελληνίδα ηθοποιός.

 Βιογραφία 
Ήταν κόρη του Κωνσταντίνου Νέζερ και της ηθοποιού και μίμου Κλεοπάτρας Νέζερ, αδερφή του Χριστόφορου Νέζερ (1903-1995), εξαδέλφη του Χριστόφορου Νέζερ (1887-1970) και εγγονή του Χριστόφορου Νέζερ, φρούραρχου Αθηνών και υπασπιστή του βασιλιά της Ελλάδας Όθωνα.

Στα πρώτα της θεατρικά βήματα έπαιζε με την αδερφή της Κατίνα (ονομάζονταν "Τα Νεζεράκια"). Από 13 ετών ανήλθε στη θεατρική σκηνή στο Κάιρο όπου και κατέλαβε διαπρεπή θέση κυρίως στο μουσικό επιθεωρησιακό είδος.

Το 1927 συνεργάστηκε με τον Θίασο του Ιωάννη Παπαϊωάννου και εμφανίστηκε στις οπερέτες: «Ο χορός της τύχης», «Μαμζέλ Νιτούς», «Χαλιμά» και «Κρυφό Ρομάντσο» (οι δύο τελευταίες του Θεόφραστου Σακελλαρίδη).

Διέπρεψε στις επιθεωρησιακές παραστάσεις και τα συγκροτήματα της Σοφίας Βέμπο με το χαρακτηριστικό τύπο της "καρατερίστας". Σημείωσε μεγάλη επιτυχία στο ρόλο της Μαντάμ Σουσούς του Δημήτρη Ψαθά, τόσο στο θέατρο όσο και στον κινηματογράφο.

Μέχρι μεγάλης ηλικίας συμμετείχε σε πολλές κινηματογραφικές ταινίες μεταξύ των οποίων και στην αξεπέραστη κωμωδία Της κακομοίρας του Ντίνου Κατσουρίδη όπου και σημείωσε ίσως τη μεγαλύτερη κινηματογραφική της επιτυχία ως προξενήτρα του κυρ-Παντελή (Κώστα Δούκα) με τη Λίτσα (Ντίνα Τριάντη).

 Προσωπική ζωή 
Ήταν παντρεμένη με τον ηθοποιό Ερρίκο Κονταρίνη. Τα τελευταία χρόνια της ζωής της ήταν κατάκοιτη, μαζί με την επίσης κατάκοιτη αδερφή του άντρα της. Απεβίωσε το 1989 και κηδεύτηκε με παρουσία λίγων μόνο καλλιτεχνών, στο Κοιμητήριο του Βύρωνα.αριστερά|Η Νέζερ σε ηλικία 24 χρονών
Εγγονός της εξ αγχιστείας αδελφής της είναι ο ηθοποιός Γιώργος Πυρπασόπουλος.

 Θεατρικές παραστάσεις 
Κατάλογος βασικών πληροφοριών θεατρικών παραστάσεων στις οποίες η Μ. Νέζερ συμμετείχε ως ηθοποιός.

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1935/1936 Ο μπαμπάς εκπαιδεύεται Κα Σγουρού Θίασος Αλίκης Νορ - Κώστα Μουσούρη - Χριστόφορου Νέζερ Θέατρο Αλίκης Κώστας Μουσούρης Ελληνική Θεατρική Περίοδος 1950/1951 Έχετε γεια.... βρυσούλες  Θίασος Σοφίας ΒέμποΘεατρικές Επιχειρήσεις Βέμπο Θέατρο Βέμπο Ρενάτο Μόρντο

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

 Φιλμογραφία 
+ΈτοςΤίτλοςΡόλος1948Μαντάμ ΣουσούΣουσού1952Το στραβόξυλοΟυρανία Μαρουλή1954Χαλιμά1956Δολάρια και όνειρασπιτονοικοκυρά1957Τζιπ, περίπτερο κι αγάπηΕυθαλίτσα ΠούλιαΤης τύχης τα γραμμέναΑμαλία1959Ένας βλάκας και μισόςΘεοδώρα Καραμαούνα1961Το έξυπνο πουλίπελάτισσα καταστήματος ηλεκτρικών1962Η Ελληνίδα και ο έρωταςΜαρίκα1963Της κακομοίραςΔέσποιναΜικροί και μεγάλοι εν δράσειΣέκερηΤο γέλιο βγήκε απ' τον παράδεισοΑλίκη ΧαριτίδουΟ ταυρομάχος προχωρείΣοφίαΟι τουρίστεςΨωροκώσταιναΈνας βλάκας... με πατέντα! Περσεφόνη1964Ο πολύτεκνοςΚλημεντίνη, μητέρα ΑντιγόνηςΑυτοί που ξέχασαν τον ΘεόΣάσα Λαμπρινού1965Ο μεγάλος όρκοςπλούσια σνομπ γειτόνισσα1966Εισπράκτωρ 007ΑφροδίτηΔοσατζού: Επιχείρησις γαμπρόςνονά Γιαννάκη1968Ο παλιάτσοςΟλυμπία1969Το στραβόξυλοΑμαλία ΑλεξοπουλίναΟ τζαναμπέτηςΑδελαΐδαΈνας άφραγκος ΩνάσηςΜιρέλλαΑλτ!... και σ' έφαγαμητέρα Θάλειας1970Ο τρελός της πλατείας ΑγάμωνΑσπασίαΟ ντιρλαντάςμητέρα Αλίκης και ΛίζαςΟ νάνος και οι 7 χιονάτεςΑιμιλίαΌμορφες μέρεςΠληγούραινα1971Ο κάου-μπόυς του ΜεταξουργείουΛουκίαΜια νταντά και τέζα όλοιΓεωργίαΗ κρεβατομουρμούραΑγλαΐα1972Ο Πούσκας των Πετραλώνωνθεία ΛωξάντραΟ ΠατούχαςΡηγινιώΗ προεδρίναΟυρανία1973Το πιο γρήγορο μπουζούκιΛουκία1974Όλοι θα ζήσουμεΠηνελόπη1979Ταξίδι του μέλιτοςρεσεψιονίστΜονά ζυγά δικά μουπελάτισσα σουπερμάρκετ1981Πολίτες Β' κατηγορίαςκυρία με σκύλους1982Αναμέτρηση (aka Επικίνδυνο παιχνίδι) θεία

 Παραπομπές 

 Εξωτερικοί σύνδεσμοι 
 Η Μαρίκα Νέζερ στην imdb


 Μαρίκα Νέζερ (φιλμογραφία) στο Filmy: Cine DataBase

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου